钦定古今图书集成/明伦汇编/闺媛典/第020卷 > 《谒金门二首》李莱老
## 钦定古今图书集成/明伦汇编/闺媛典/第020卷 > 《谒金门二首》李莱老

“春意态，闲却远山横黛。”香径莓苔嗟粉坏，凤靴双斗
彩。折得花枝懒戴，犹恋鸳鸯飞盖。旧恨新愁都只
在，东风吹柳带。

宝押绣帘斜。莺燕谁家。银筝初试合琵琶。柳色春罗
裁袖小，双戴桃花。芳草满天涯。流水韶华。晚风杨
柳绿交加。闲倚阑干无藉在，数尽归鸦。